Robert Mondavi Winery-kulturprisen 2008:

Fynboerne hyldes på Galleri Galschiøt

Nu er
det igen tid til at hylde en lokal kunstner i Region Syddanmark. Det sker den 6.
november, hvor Robert Mondavi Winery-kulturprisen
overrækkes til den kunstner, som i løbet
af 2008 har været mest inspirerende
for borgerne i regionen. Omdrejningspunktet for prisen er at sætte fokus
på kunst, kultur og gastronomi og dermed hylde ’de gode ting i
livet’. I Syddanmark er kunsten bredt repræsenteret i form af
teater, musik, billedkunst og gastronomi. Prisen overrækkes den 6. november
på Galleri Galschiøt fra 17-19.

Stand up med Gordon
Kennedy

Alle,
der er interesserede i kunst, kultur og gastronomi, har mulighed for at deltage
i overrækkelsen af Robert Mondavi Winery-kulturprisen, hvor ambassadøren ved dette
års arrangement er skuespiller og multi-kunstner Gordon Kennedy, som
supplerer hele arrangementet med stand up-underholdning.
Gordon Kennedy vil - udover at være til stede i Region Syddanmark - også
være ambassadør for Robert Mondavi Winery-kulturprisen i Region Hovedstaden, Midtjylland, Nordjylland
og Sjælland.

Både
under og efter prisoverrækkelsen vil der være rig lejlighed for at smage
et godt glas californisk vin og få et indblik i kunstens betydning for
regionens borgere.

Alle har kunnet påvirke resultatet

Danskerne
har selv været med til at påvirke, hvem vinderen skulle være.
Fra uge 35 til og med uge 39 har alle haft mulighed for at stemme på
deres personlige favorit i den nærmeste Skjold Burne-butik.

Dommerpanelet og de nominerede

De to
dommere, som har udvalgt kandidaterne i Region Syddanmark, er Jens Galschiøt, billedkunstner (regionens vinder i 2007) og
Thomas Pasfall, restauratør, Munkebo Kro.
Sammen har de fundet fem værdige kandidater til Robert Mondavi Winery-kulturprisen i
Region Syddanmark. De nominerede er udvalgt, fordi de gør en forskel
inden for de regionale og lokale gourmet-, kunst- og kulturmiljøer med
fokus på den etablerede, og den nyskabende gourmetmad,
kunst og kultur:

·
Jens Peter Kolbeck; gastronomisk foregangsmand

·
Jørgen Mads
Clausen; Danfoss Universe

·
Lasse og Marthilde;
sangere/sangskriver

·
Keld Moseholm;
billedhugger på Fyn

·
Jesper Buhl; operachef
og sanger for Den Fynske Opera

Om Robert Mondavi Winery

Robert Mondavi
Winery har siden etableringen i Napa
Valley beskæftiget sig med den filosofi, at nøglen til det gode
liv ligger i kombinationen af vin, kunst og kultur tilsat en stålfast tro
på, at god vin også godt kan produceres andre steder end i
Frankrig. Allerede i 1969 begyndte vinhuset
for alvor at kombinere interessen for vin med lidenskaben for kunst og kultur.
Det resulterede blandt andet i vinene ’The Summer Concert
Series’, der blev lanceret som en hyldest til kombinationen af musik og
vin. Siden da har Robert Mondavi Winery
præsenteret og støttet mange kulturelle projekter verden over
– og nu altså også for anden gang i Danmark.

Robert Mondavi Winerys
vine findes i mange varianter: Bl.a. Robert Mondavi Winery Private Selection, som
fås i Skjold Burnes butikker, og Robert Mondavi Winery Woodbridge, som fås i Netto.

Se også www.skjoldburne.dk
og www.robertmondaviwinery.com

For yderligere information kontakt:

Hill & Knowlton A/S

Anne Margrethe Køster

[email-masked]

Tlf. 33 13 14 33

Prisoverrækkelse
6. november 2008 kl. 17-19:

Galleri Galschiøt

Banevænget 22

5270 Odense N

www.aidoh.dk